joelniklaus/EU_Wikipedias huggingface dataset:
Viktors Lindelēfs

Viktors Lindelēfs (; dzimis ) ir Zviedrijas futbolists. Pašlaik (2021) pārstāv Anglijas Premjerlīgas klubu Manchester United FC un Zviedrijas futbola izlasi.

2011. gadā Lindelēfs pievienojās Portugāles klubam Lisabonas "Benfica". Tur Lindelēfs izcīnija trīs Portugāles čempionu titulus. 2017. gadā Lindelēfu par 35 milijoniem eiro nopirka Manchester United FC

Zviedrijas futbola U-21 izlasē 2015. gadā uzvarēja Eiropas čempionātā. Spēlējis 2016. gada Eiropas čempionātā.

Sasniegumi 
Benfica

 Portugāles Premjerlīga: 2013–14, 2015–16, 2016–17
 Taça de Portugal: 2013–14, 2016–17
 Taça da Liga: 2015–16
 Supertaça Cândido de Oliveira: 2016

Individuālie sasniegumi

 Zviedrijas gada futbolists: 2018, 2019

Atsauces

Ārējās saites 

1994. gadā dzimušie
Zviedrijas izlases futbolisti
Zviedrijas futbolisti
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Lisabonas "Benfica" spēlētāji
Manchester United F.C. spēlētāji
2020. gada Eiropas čempionāta futbolā spēlētāji
Vestmanlandes lēnē dzimušie
Fēru Salu futbola premjerlīga

Fēru Salu futbola premjerlīga  ir Fēru Salas augstākā futbola līga, kas dibināta 1942. gadā. Sponsorēšanas nolūkos paškaik oficiālais nosaukums ir Betrideildin. Čempionātā piedalās 10 komandas. Visvairāk čempionu titulu (24) ir izcīnījis Touršhavnas futbola klubs Havnar Bóltfelag.

Klubi 2022. gada sezonā 

 07 Vestur
 B36 Tórshavn
 B68 Toftir
 EB/Streymur
 Havnar Bóltfelag
 ÍF Fuglafjørður
 Klaksvíkar Ítróttarfelag
 NSÍ Runavík
 Skála ÍF
 Víkingur Gøta

Ārējās saites 
 Līgas profils UEFA vietnē 
 Līgas profils soccerway.com 
 Līga tīmekļa vietnē faroesoccer.com

Futbola līgas
Futbols Fēru Salās
Atbrīvošanas diena

"Atbrīvošanas diena" () ir 2016. gada Norvēģijas, Latvijas, Ziemeļkorejas un Slovēnijas muzikāla dokumentālā filma, kuras režisori ir Mortens Traviks un Uģis Olte. Tā stāsta par pirmo Rietumu pasaules rokmūzikas koncertu, kas tika rīkots Korejas Tautas Demokrātiskajā Republikā. Koncerts norisinājās Phenjanā un tajā uzstājas grupa Laibach.

Filma ir ieguvusi četras Lielā Kristapa balvas 2017. gadā kategorijās "Labākais montāžas režisors", "Labākais skaņu režisors", "Labākais dokumentālās filmas operators" un "Labākā pilnmetrāžas dokumentālā filma".

Ārējās saites 

2016. gada Latvijas filmas
Latvijas dokumentālās filmas
Norvēģijas filmas
Korejas Tautas Demokrātiskās Republikas filmas
Slovēnijas filmas
Mārtiņš Egliens

Mārtiņš Egliens (dzimis 1977. gada 13. oktobrī) ir latviešu aktieris. Kopš 2000. gada ir Latvijas Nacionālā teātra aktieris. Par Ako dēla lomu iestudējumā "Indriķa hronika" un Faka lomu iestudējumā "Rietumu krastmala" 2001. gadā nominēts Spēlmaņu nakts balvai kā labākais jaunais skatuves mākslinieks. Pabeidzis Latvijas Kultūras akadēmiju.

Mārtiņš Egliens ir precējies ar Latvijas Nacionālā teātra aktrisi Ditu Lūriņu un viņiem ir divi bērni — Grēta un Ernests.

Seriāli 
 "Likteņa līdumnieki" (2006/2008) — Tungus
 "Būt mīlētai" (2011) — Dīvāna puisis 2
 "Ēnu spēles"(2011/2017) — Andris Riekstiņš
 "Saplēstā krūze" (2015) — Pēteris
 "Svešā seja" (2018) — Pavārs Alberts
 "Divi vienā" (2018/2019) — Oskars
 "Viņas melo labāk" (2020) — Vovčiks jeb Vladimirs

Atsauces

Ārējās saites 
 Mārtiņš Egliens filmas.lv
 

1977. gadā dzimušie
Latviešu kinoaktieri
Latvijas kinoaktieri
Latvijas teātra aktieri
Magnētiskās levitācijas vilciens

Magnētiskās levitācijas vilciens, pazīstams arī kā Maglev (saīsinājumā no  — "magnētiskā levitācija"), ir speciāls ātrgaitas vilciens, kas atšķirībā no tradicionālajiem vilcieniem, izmantojot elektriski uzlādētus magnētus, pārvietojas virs sliedēm magnētiskās levitācijas veidā.

Magnētiskās levitācijas vilcieni, izmantojot magnētisma tehnoloģiju, var pacelties un pārvietoties virs dzelzceļa sliedēm galvenokārt caur supravadītspējas materiālu, elektromagnētu, kā arī reto Zemes magnētu pretpolu iedarbību. Šī iemesla dēļ magnētiskās levitācijas vilcieniem nav jāsaskaras ar berzes pretestību, kas tādējādi ļauj tiem sasniegt ievērojami lielāku ātrumu nekā tradicionālajiem vilcieniem, kur 2015. gadā Japānā tika uzstādīts jauns magnētiskās levitācijas ātrgaitas vilciena rekords — 603 kilometri stundā.

Lai gan konceptuāli magnētiskās levitācijas vilcienu projekti tika izstrādāti jau 20. gadsimta sākumā, komerciāli pirmie šāda veida vilcieni parādījās vien 1980. gados, kur mūsdienās to praktiskais pielietojums lielākā vai mazākā mērogā ir novērojams tieši Rietumeiropā un Austrumāzijā.

Skatīt arī 
 Magnētiskā levitācija

Atsauces

Ārējās saites 

 

Vilcieni
Gibraltāra Nacionālā līga

Gibraltāra Nacionālā līga () ir Gibraltāra vienīgā pieaugušo vīriešu futbola līga. Tā tika izveidota 2019. gadā, apvienojot Gibraltāra Premjerdivīziju, kas bija augstākā futbola līga kopš 1905. gada, un Gibraltāra Otro divīziju. Gibraltāra futbola čempionāts notiek kopš 1895. gada. Čempionātā pašlaik piedalās 11 komandas. Visvairāk reizes (25) Gibraltāra čempiontitulu ir izcīnījis klubs Lincoln Red Imps.

Klubi 2022.—2023. gada sezonā 
 Bruno's Magpies
 College 1975 FC
 Europa FC
 Europa Point FC
 Glacis United FC
 Lincoln Red Imps FC
 Lions Gibraltar FC
 Lynx FC
 Manchester 62 FC
 Mons Calpe SC
 St Joseph's FC

Futbola līgas
Futbols Gibraltārā
Horvātijas futbola līga

Horvātijas futbola līga () ir Horvātijas augstākā futbola līga, kas dibināta 1992. gadā. Čempionātā piedalās 10 komandas. Pēc pašreizējā formāta komandas aizvada četru apļu turnīru, līdz ar to katrai komandai ir 36 spēles sezonā. Visvairāk čempiontitulu ir izcīnījis klubs Dinamo Zagreb (23).

Klubi 2022.—2023. gada sezonā

Tituli

Atsauces

Ārējās saites 
  
 Līgas profils transfermarkt.com 

Futbola līgas
Futbols Horvātijā
Narvas "Trans"

Narvas "Trans" () ir Igaunijas futbola klubs no Narvas, kas pašlaik spēlē Igaunijas Meistarlīgā.

Sasniegumi 
 Igaunijas Meistarlīga
 Vicečempioni (1): 2006
 Igaunijas kauss
 Kausa ieguvēji (2): 2000–01, 2018–19
 Finālisti (5): 1993–94, 2006–07, 2010–11, 2011–12, 2019–20
 Igaunijas superkauss
 Kausa ieguvēji (2): 2007, 2008
 Finālisti (4): 2001, 2012, 2020

Sezonas

Atsauces

Ārējās saites 

  

Trans
Narva
Bramanis

Bramanis, arī brammanis latviešu mitoloģijā ir priesteris, gadskārtu, kā arī cilvēka mūža godu un pārejas rituālu veicējs.

Vēsture 
Janīna Kursīte-Pakule savā grāmatā Latvieša māja secina, ka bramaņu garīgai funkcijai vēsturisku apstākļu dēļ sašaurinoties, vairāk pieauga ekonomiskā funkcija un par bramaņiem sāka saukt ietekmīgākos, bagātākos cilvēkus kolektīvā. Samazinoties baltu cilšu un tautu ekonomiskajai patstāvībai, par vārda bramanis dominējošo nozīmi izveidojās: lielībnieks, dižmanis.

Bramaņi figurē nelielā skaitā tematiski izolētu latviešu tautasdziesmu.

34075-0
Sajāja bramaņi
Augstajā kalnā,
Sakāra zobenus
Svētajā kokā.
Svētajam kokam
Deviņi zari,
Ik zara galā
Deviņi ziedi,
Ik zieda galā
Deviņas ogas.

10422-0
Nejājat, novadnieki,
Es neiešu par novadu.
Te jau pašu novadā
Div' brammaņi dalijās.

Vārda cilme 
Latviešu vārds bramanis un hindu vārds brāhmaṇa izrunas un nozīmes ziņā ir līdzīgi sanskita vārdam brahman, kura nozīmes ir: izaugsme; paplašināšanās; evolūcija; attīstība; gara un dvēseles izaugsme; lūgšana; cilvēki — svēto zināšanu krājēji un sludinātāji; tādi kas lūdz Dievu, ir dievbijīgi un reliģiski.

Vietvārdos, nosaukumos un personvārdos 
Ar bramaņa vārdu saistītas vairākas apdzīvotas vietas un vietvārdi Latvijas teritorijā. Apdzīvota vieta Bramaņi Preiļu novadā, Pelēču pagastā. Apdzīvota vieta Bramaniški Daugavpils novadā, Biķernieku pagastā. Mājas Brammaņi Balvu novadā, Vīksnas pagastā. Bramaņa vārds ietverts vairākos Kurzemes mājvārdos un iespējams norāda uz to saimnieku kādreizējo īpašo statusu. Arī viesu nams "Bramaņi" Jaunpilī, Jaunpils pagastā un Latvijas Nacionālās aizsardzības akadēmijas deju kopa "Bramaņi".

Abas vārda formas, gan Bramanis, gan Brammanis ir izplatīts latviešu uzvārds.

Atsauces 

Latviešu mitoloģija
Hamiltona varde

Hamiltona varde (Leiopelma hamiltoni) ir primitīva varde, kas radusies Jaunzēlandē. Tā ir viena no četrām pastāvošajām sugām, kas pieder Leiopelmatidae ģintij. Vīriešu kārtas pārstāvji paliek ar olām, lai tās aizsargātu. Pēc olu izšķilšanās kurkuļi var pārvietoties uz  muguru, kur tiem būs pietiekoši mitrs, lai uzturētos.

Šī varde ir nosaukta Harolda Hamilton vārdā,kas to atklāja. Holotype ir kolekcijā muzejā Jaunzēlandes Te Papa Tongarewa.

Apraksts 

Neskatoties uz to, ka Jaunzēlande ir lielākā pārstāvoša vardžu sugu daudzveidībā, Hamiltona varde ir neliela suga salīdzinājumā ar vardēm no visas pasaules. Tēviņi var sasniegt kopējo garumu līdz 43 mm un mātītes var pārsniegt pat 52 mm garumu. Sugas pārstāvji galvenokārt ir gaiši brūnas krāsas, lai gan ir novēroti arī daži zaļie indivīdi.

Viena tumša svītra iet gar katru pusi galvas un caur acīm. Nav starp jostas roku starp pirkstiem, un pirksti nav pārklāti.

Biotops 

Hamiltona varde ir sastopama tikai nelielā akmeņainā apgabalā, kas atrodas Slāvas jūras šaurumā. Zemfosilijas norāda, ka Hamiltona agrāk varde dzīvoja apakšējā Ziemeļu sala un Dienvidu salas augšdaļa. Sugas īpatņi dzīvo akmeņainos, mitros apgabalos un zālē.

Ekoloģija 

Hamiltona varde ir zemes dzīvojošām sugām, kas ir nakts. Tas patīk mitrās plaisās dienas laikā. Viņus var būt grūti atrast, jo tie ir labi maskēti, nakts iemītnieki, nekurkst. Tie neiziet caur kurkuļa stadijām, bet tā vietā tie pilnīgi attīstās želatīnveida apvalka olšūnā, kas inkubejas kā froglets. Lai pilnība pieaugtu un sasniegtu briedumu, tas var ilgt apmēram trīs gadus . Hamiltona varde ir kukaiņi. Viņi barojas ar augļu mušiņām, mazām criceņiem, kodēm un kolenbolām. Nepieaugušajiem īpatņiem ar snuķa cauruma atveres garumu 20 mm vai mazāk trūkst zobu, un tādēļ ir nepieciešams ēst ar mīkstu virsbūvi posmkājus, piemēram, ērcēm un augļu mušas .

Saglabāšanas statuss 

Lai Hamiltona varde saglabāu savu populāciju, viņai ir jācīnās ar diviem galvenjiem plēsoņiem - vietējo tuatara (Sphenodon punctatus) un invazīvās melnās žurkas (Rattus rattus) pārstāvjiem. Šo abu plēsēju darbība ir izraisījusi Hamiltona vardes populācijas kritumu - mazāk nekā 300. Hamiltona varde ir arī neaizsargāta pret chitrīda sēnītēm (Batrachochytrium dendrobatidis) .

Sākot ar 2013. gadu, Aizsardzības departaments (DOC) saskaņā ar Jaunzēlandes apdraudējuma klasifikācijas sistēmu Hamiltona varde klasificēja kā valsti kritisku.

Saglabāšanas centieni 

Jaunzēlande ir aizsargājusi Hamiltonas vardes sugas kopš 1921. gada. Ir izveidots arī tuatara žogs, lai apturētu tuataras izkļūšanu. Pastāv arī iedzīvotāju novērošana. Plāno pārvietot dažus iedzīvotājus uz citu salu.

Atsauces

Ārējās saites 
Hamiltona vardes pārcelšana uz jaunu Stephenas salas dzīvotni

Izlikšanās ar tuatāru

Jaunzēlandes Te Papa Tongarewa muzejā esošā holotipa paraugs

Bezastainie abinieki
FC Admira Wacker Mödling

FC Admira Wacker Mödling ir Austrijas futbola klubs no Mēdlingas, kas spēlē Austrijas Bundeslīgā. Klubs tika dibināts Austrijas galvaspilsētā Vīnē 1905. gadā kā SK Admira Wien. 1971. gadā apvienojās ar SC Wacker Wien, bet 1997. gadā ar VfB Mödling, pēc kā pārcēlās uz Mēdlingu. Ieskaitot gan Admira, gan Wacker klubu vēsturi, ir izcīnīti deviņi Austrijas čempiontituli un seši Austrijas kausi.

Sasniegumi

Admira Wien 
 Austrijas čempionāts / Bundeslīga
 Čempioni (8): 1926–27, 1927–28, 1931–32, 1933–34, 1935–36, 1936–37, 1938–39, 1965–66
 Vicečempioni (4): 1928–29, 1929–30, 1930–31, 1934–35
 Austrijas kauss
 Kausa ieguvēji (5) : 1927–28, 1931–32, 1933–34, 1963–64, 1965–66
 Vācijas čempionāts
 Vicečempioni (1): 1938–39
 Mitropa kauss
 Finālisti (1): 1934

Wacker Wien 
 Austrijas čempionāts / Bundeslīga
 Čempioni (1): 1946–47
 Vicečempioni (7): 1938–39, 1939–40, 1940–41, 1947–48, 1950–51, 1952–53, 1955–56
 Austrijas kauss
 Kausa ieguvēji (1): 1946–47
 Finālisti (1): 1922–23
 ''Mitropa'' kauss
 Finālisti (1): 1951

Admira Wacker Wien 
 Austrijas futbola Bundeslīga
 Vicečempioni (1): 1988–89
 Austrijas kauss
 Finālisti (5): 1978–79, 1988–89, 1991–92, 1995–96
 Austrijas superkauss
 Kausa ieguvēji (1): 1989
 Finālisti (1): 1992

Admira Wacker Mödling 
 Austrijas 1. līga :
 Uzvarētāji (2): 2000, 2011
 Austrijas kauss
 Finālisti (2): 2008–09, 2015–16

Atsauces

Ārējās saites 

  

Austrijas futbola klubi
Lejasaustrija
Wolfsberger AC

Wolfsberger AC ir Austrijas futbola klubs no Volfsbergas pilsētas, kas spēlē Austrijas Bundeslīgā. Klubs ir dibināts 1931. gadā. Mājas spēles aizvada Lavanttal-Arena stadionā, kura ietilpība ir 7300 vietu. Pirmo reizi Austrijas Bundeslīgā spēlēja 2012.—2013. gada sezonā. Labākais sasniegums ir divreiz izcīnīta 3. vieta (2019. un 2020. gadā).

Sasniegumi 
 Austrijas 2. līga
 Uzvarētāji (1): 2011–12

Atsauces 

Austrijas futbola klubi
SC Rheindorf Altach

SC Rheindorf Altach ir Austrijas futbola klubs no Altahas Forarlbergā. Klubs ir dibināts 1929. gadā, pašlaik spēlē Austrijas Bundeslīgā. Lielākais panākums ir 2014.—2015. gada sezonā izcīnītā 3. vieta. Mājas spēles aizvada Cashpoint-Arena stadionā (tradicionāli saukts arī par Šnabelholcas stadionu), kura ietilpība ir 8500 vietu.

Sasniegumi 
 Austrijas 2. līga
 Uzvarētāji (2): 2005–06, 2013–14

Atsauces

Ārējās saites 

 

Austrijas futbola klubi
SKN St. Pölten

SKN St. Pölten ir Austrijas futbola klubs no Sanktpeltenes pilsētas, pašlaik spēlē Austrijas Bundeslīgā. Klubs ir dibināts 2000. gadā. 2014. gadā sasniedza Austrijas kausa izcīņas finālu. Pirmo reizi Austrijas Bundeslīgā iekļuva 2016. gadā.

Sasniegumi 
 Austrijas kauss
 Finālisti (1): 2013–14
 Austrijas 1. līga
 Uzvarētāji (1): 2015–16

Atsauces

Ārējās saites 

  

Austrijas futbola klubi
Lejasaustrija
Absolūtā nulle

Absolūtā nulle ir temperatūra, pie kuras apstājas pilnīgi visa siltumkustība. Tā ir zemākā temperatūra, ko varētu iegūt jebkurā makroskopiskā sistēmā. Absolūtā nulle atbilst  vai apmēram  ( jeb ). Šo temperatūru sasniegt nav iespējams, taču tai var tuvoties. Speciāli aprīkotās laboratorijās ir iespējams iegūt temperatūru, kas ir ļoti tuva absolūtajai nullei.

2015. gada jūnijā MIT fiziķi atdzesēja nātrija-kālija gāzes molekulas līdz 500 nanokelvinu temperatūrai un sagaidāms, ka tās varētu demonstrēt eksotisku matērijas stāvokli, atdzesējot vēl vairāk.

Atsauces 

Termodinamika
Fizikas modeļi
Waasland-Beveren

Waasland-Beveren ir Beļģijas futbola klubs no Austrumflandrijas, kas spēlē Beļģijas otrajā spēcīgākajā līgā (Eerste klasse B).

Ārējās saites 

  

Beļģijas futbola klubi
SV Zulte Waregem

SV Zulte Waregem ir Beļģijas profesionāls futbola klubs no Rietumflandrijas, kas spēlē Beļģijas futbola Pro līgā.

Ārējās saites 

  

Beļģijas futbola klubi
Royal Excel Mouscron

Royal Excel Mouscron ir Beļģijas futbola klubs no Muskronas pilsētas. No 2010. līdz 2016. gadam komandas nosaukums bija Royal Mouscron-Peruwelz.

Ārējās saites 

 

Beļģijas futbola klubi
Ljēžas "Standard"

Ljēžas "Standard" ir Beļģijas futbola klubs no Ljēžas pilsētas, kas spēlē Beļģijas futbola Pro līgā.

Ārējās saites 

   

Beļģijas futbola klubi
Vectēvs, kas bīstamāks par datoru

"Vectēvs, kas bīstamāks par datoru" ir 2017. gadā izdota Latvijas kinokomēdija, kuras režisors ir Varis Brasla. Filma ir iekļauta filmu projektā "Latvijas filmas Latvijas simtgadei". Galvenās lomas tajā tēlo Markuss Jānis Eglītis, Eva Ozola un Mārtiņš Vilsons. Aktieri Uldis Dumpis un Vizma Kalme par savām lomām šajā filmā ieguva 2017. gada Lielā Kristapa balvas. Filma arī tika nominēta nominācijā "Labākā pilnmetrāžas spēlfilma".

Pēc Kantar TNS datiem filma kļuvusi par skatītāko filmu televīzijas kanālos Latvijā pēdējo piecu gadu laikā, sasniedzot gandrīz 450 000 skatītāju auditoriju.

Interesanti fakti 
 Filma tika uzņemta 2016. gada vasarā Rumbas pagasta "Šalkās", Kuldīgā – tirgū, Centrālās statistikas pārvaldes Kuldīgas datu savākšanas centrā Liepājas ielā 37, Pārventā, Padurē, Snēpelē un pie Zvirgzdu ezera Alsungas novadā.

Atsauces

Ārējās saites 

2017. gada Latvijas filmas
Filmas latviešu valodā
Latvija 100
Maikls Liptons

Maikls Liptons (; dzimis  ir britu ekonomists un šaha problēmists.

Biogrāfija 
Savas akadēmiskās karjeras lielu daļu Liptons pavadīja Saseksas Universitātē, kur viņš šobrīd ir Nodarbinātības pētniecības nodaļas attīstības ekonomikas goda profesors. Pirms tam, vairāk nekā 25 gadus, viņš ir bijis profesors Universitātes attīstības pētniecības institūtā (1967-1994). No 1982. līdz 1984. gadam viņš bija arī Starptautiskā pārtikas politikas pētniecības institūta Pārtikas produktu patēriņa un uztura programmas direktors. Kā Pasaules Bankas vecākais konsultants viņš veica pētījumu par Pasaules Bankas ietekmi uz nabadzību visā pasaulē. 1994. gadā viņš izveidoja Saseksas Universitātes Nabadzības izpētes nodaļu, kas Apvienoto Nāciju Organizācijas, Pasaules Bankas un Āzijas Attīstības bankas vārdā veica pētījumus par nabadzības cēloņiem pasaulē. Pirms tam viņš veica lauka pētījumus Indijā, tad Bangladešā, Botsvanā, Sjerraleonē, Šrilankā un Dienvidāfrikā.
Viņš ir Britu akadēmijas loceklis kopš 2006. gada, saņēmis vairākas balvas par ekonomiku, tostarp Leontjeva balvu (2012).

Šaha kompozīcija 
Profesors Maikls Liptons ir arī šaha problēmists. Viņš ir publicējis vairāk nekā 400 uzdevumus, galvenokārt divvilčus, iegūstot vairākas balvas starptautiskajās sacensībās.
1976. gadā FIDE šaha kompozīcijas pastāvīgā komisija viņam piešķīra starptautiskā meistara titulu šaha kompozīcijā. Viņš bija britu šaha problēmistu savienības priekšsēdētājs no 2000. līdz 2002. gadam.

Šaha uzdevuma piemērs 

Uzdevuma risinājums:
 1. Tg1! (draud 2. Tg5#)
 1. ... Lxf7+ 2. Ld7#
 1. ... Lxf3+ 2. Ld3#
 1. ... Ke5 2. Dxf6#

Bibliogrāfija 
Darbu izlase ekonomikā:
 Why Poor People Stay Poor: Urban Bias and World Development (1977, 1988)
 New Seeds and Poor People (with Richard Longhurst, 1989)
 Does Aid Work in India? (with John Toye, 1991)
 Successes in Anti-poverty (1998, 2001)
 Land Reform in Developing Countries: Property rights and property wrongs (2009), Routledge, 
Grāmatas par šaha kompozīciju:

Atsauces

Ārējās saites 
 
 Maikla Liptona šaha kompozīcijas mājas lapā PDB
 Maikla Liptona profils mājaslapā Chess Composers 

Londonā dzimušie
Britu ekonomisti
Lielbritānijas šahisti
Šaha problēmisti
NK Osijek

NK Osijek ir Horvātijas futbola klubs no Osijekas.

Sasniegumi 
 Horvātijas kauss
 Kausa ieguvēji (1): 1998–99
 Finālisti (1): 2011–12
 Dienvidslāvijas Otrā līga
 Uzvarētāji (5): 1952–53, 1969–70, 1972–73, 1976–77, 1980–81

Atsauces

Ārējās saites 

  

Horvātijas futbola klubi
HNK Hajduk Split

HNK Najduk Split ir Horvātijas futbola klubs no Splitas.

Sasniegumi 
 Horvātijas Pirmā līga
 Čempioni (6): 1992, 1993–94, 1994–95, 2000–01, 2003–04, 2004–05
 Vicečempioni (12):  1992–93, 1995–96, 1996–97, 1997–98, 1999–00, 2001–02, 2002–03, 2006–07, 2008–09, 2009–10, 2010–11, 2011–12
 Horvātijas kauss
 Kausa ieguvēji (7): 1992–93, 1994–95, 1999–2000, 2002–03, 2009–10, 2012–13, 2021–22
 Finālisti (5): 2000–01, 2004–05, 2007–08, 2008–09, 2017–18
 Horvātijas superkauss
 Kausa ieguvēji (5): 1992, 1993, 1994, 2004, 2005
 Finālisti (3): 2003, 2010, 2013
 Dienvidslāvijas čempionāts
 Čempioni (9): 1927, 1929, 1950, 1952, 1954–55, 1970–71, 1973–74, 1974–75, 1978–79
 Dienvidslāvijas kauss
 Kausa ieguvēji (9): 1966–67, 1971–72, 1972–73, 1973–74, 1975–76, 1976–77, 1983–84, 1986–87, 1990–91
 Finālisti (5): 1953, 1955, 1962–63, 1968–69, 1989–90

Latvijas futbolisti 
2007.—2008. gadā klubā spēlēja Māris Verpakovskis, 18 spēlēs gūstot 5 vārtus, būdams īrē no Kijevas "Dinamo".

Atsauces

Ārējās saites 

  

Horvātijas futbola klubi
Helsingin Jalkapalloklubi

Helsingin Jalkapalloklubi (tiešā tulkojumā — Helsinku futbola klubs), parasti saukts HJK vai Helsinku HJK, ir Somijas futbola klubs no Helsinkiem. Dibināts 1907. gadā, spēlē Veikkausliiga, Somijas futbola čempionāta augstākajā līgā. Mājas spēles aizvada Telia 5G Areena stadionā, kura ietilpība ir  vietu.

Tas ir titulētākais Somijas futbola klubs izcīnīto valsts čempiontitulu skaita ziņā, kļūstot par čempioniem 28 reizes. Kluba futbolisti ir arī 13 reizes izcīnījuši Somijas kausu un piecas reizes uzvarējuši Somijas līgas kausa izcīņā.

HJK ir vienīgais Somijas klubs, kurš piedalījies UEFA Čempionu līgas grupu turnīrā. Tam izdevās kvalificēties 1998. gadā, otrajā kvalifikācijas kārtā uzvarot Francijas klubu Metz. Klubs ir spēlējis arī UEFA Eiropas līgas grupu turnīrā 2014.—2015. gada sezonā.

Sasniegumi 
 Veikkausliiga
 Čempioni (32): 1911, 1912, 1917, 1918, 1919, 1923, 1925, 1936, 1938, 1964, 1973, 1978, 1981, 1985, 1987, 1988, 1990, 1992, 1997, 2002, 2003, 2009, 2010, 2011, 2012, 2013, 2014, 2017, 2018, 2020, 2021, 2022
 Vicečempioni (14): 1921, 1933, 1937, 1939, 1956, 1965, 1966, 1982, 1983, 1999, 2001, 2005, 2006, 2016
 Somijas kauss
 Kausa ieguvēji (13): 1966, 1981, 1984, 1993, 1996, 1998, 2000, 2003, 2006, 2008, 2011, 2014, 2017
 Finālisti (6): 1975, 1985, 1990, 1994, 2010, 2016
 Somijas līgas kauss
 Kausa ieguvēji (5): 1994, 1996, 1997, 1998, 2015
 Finālisti (3): 1995, 2009, 2012

Sezonas

Atsauces

Ārējās saites 

   
 Fanu kluba mājaslapa 
 Kluba profils UEFA vietnē 

Somijas futbola klubi
Petrs Hapka

Petrs Hapka (dzimis , miris ) bija čehu komponists.

Beidzis konservatoriju, apgūstot vokālu un vijoles spēli. Viņš bija viens no svarīgākajiem čehu filmu industrijas komponistiem, sarakstījis mūziku vairāk nekā 60 filmām. Viena no filmām ar viņa sarakstītu mūziku, kas tika demostrēta arī Padomju Savienībā, ir čehu režisora Otakāra Fukas 1973. gadā uzņemtā "Bororo cilts noslēpums".

Bija divreiz precējies, viņam ir 7 bērni.

2013. gadā saslima ar Alcheimera slimību. Miris 70 gadu vecumā Okožā, Čehijā.

Atsauces

Ārējās saites 

 Petr Hapka on Cinemania 
 Petr Hapka on Discogs 
 Petr Hapka by Google Images 

1944. gadā dzimušie
2014. gadā mirušie
Čehu komponisti
KF Prishtina

FC Prishtina ir Kosovas futbola klubs no Prištinas pilsētas. Pašlaik spēlē Kosovas Superlīgā.

Sasniegumi 
 Kosovas Superlīgā
 Čempioni (4): 2008, 2009, 2012, 2013
 Vicečempioni (5): 2010, 2011, 2014, 2017, 2018
 Kosovas kauss
 Kausa ieguvēji (3): 2013, 2017, 2018
 Finālisti (2): 2009, 2011 

Prishtina
Kosovas Superlīga

Kosovas Superlīga  ir Kosovas augstākā futbola līga, kas dibināta 1945. gadā. Čempionātā piedalās 10 komandas.

Klubi 2022.—2023. gada sezonā 
 KF Ballkani
 KF Drenica
 KF Drita
 KF Dukagjini
 KF Ferizaj
 KF Gjilani
 KF Llapi
 KF Malisheva
 KF Trepça'89
 FC Prishtina

Futbola līgas
Futbols Kosovā
Mahačkalas "Anži"

Mahačkalas "Anži" ir Krievijas futbola klubs no Dagestānas pilsētas Mahačkalas, kas pašlaik spēlē Krievijas futbola trešajā līmenī — Profesionālajā futbola līgā. 2012.—2013. gada sezonā izcīnīja trešo vietu Augstākajā līgā. Divas reizes klubs ir spēlējis Krievijas kausa izcīņas finālā.

Sasniegumi 
 Krievijas kauss
 Finālisti (2): 2000–01, 2012–13
 Krievijas 1. līga/FNL
 Čempioni (2): 1999, 2009

Atsauces

Arējās saites 

 

Krievijas futbola klubi
FK Utenos Utenis

FK "Utenos Utenis" ir profesionāls Lietuvas futbola klubs no Utenas. Tas dibināts 2013. gadā un šobrīd spēlē Lietuvas 2. līgā.

Sezonas

Atsauces

Ārējās saites 
  
 Kluba Facebook lapa 
 Kluba lapa vietnē lietuvosfutbolas.lt 

Utenis
FK Jonava

FK Jonava ir profesionāls Lietuvas futbola klubs no Jonavas. Tas dibināts 1991. gadā un šobrīd spēlē Lietuvas čempionāta augstākajā — A līgā.

Sezonas

Krāsas

Apģērbu izmaiņas

Sastāvs 
 Atjaunots .

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Atsauces

Ārējās saites 
  
 Kluba Facebook lapa 
 alyga.lt (FK Jonava) 
 FK Jonava: Soccerway
 FK Jonava: Sofascore
 Globalsportsarchive

Jonava
Podgoricas "Budućnost"

Podgoricas "Budućnost" ir Melnkalnes futbola klubs, kas spēlē Melnkalnes pirmajā līgā.

Ārējās saites 

 

Melnkalnes futbola klubi
Daiga Kažociņa

Daiga Kažociņa (dzimusi  Cēsīs) ir latviešu aktrise un teātra režisore, "Spēlmaņu nakts" balvas ieguvēja kā gada aktrise (2010).

Dzīvesgājums

Izglītība 
Vidējo izglītību ieguvusi Valmieras Viestura vidusskolā, kurai ir teātra specialitāte. Pēc tam mācījusies Latvijas Kultūras koledžā, kur 1996. gadā ieguvusi masu pasākumu režisores diplomu. Ieguvusi 3 augstākās izglītības — aktiermākslā (2000), režijā (2014 — abas Latvijas Kultūras akadēmijā) un filozofijā (2011. gadā Latvijas Universitātē).

Karjera 
No 2000. gada ir Latvijas Nacionālā teātra aktrise.

2003. gadā saņēmusi pirmo "Spēlmaņu nakts" nomināciju "Gada aktrise otrā plāna lomā" par Poļinas lomu izrādē "Ienesīga vieta". 2010. gadā "Spēlmaņu nakts" balva "Gada aktrise" par Katrīnas lomu "Pierādījums". 2014. gadā Patriarhu rudens balva par režiju izrādei "Ievainotie". 2015. gadā nominācija "Gada aktrise" par Vivjenas Bēringas lomu izrādē "Prāts".

2016. gadā kā režisore debitējusi Nacionālajā teātrī. Iestudējusi arī izrādes Dirty Deal Teatro.

Ir filmējusies seriālā "Ēnu spēles". Kino filmējusies īsfilmā "Trauslā sirds", attēlojusi galveno lomu Kristīnes Želves dokumentālajā spēlfilmā "Mērijas ceļojums". Par šo lomu nominēta Lielā Kristapa balvai kā labākā aktrise. Filmējusies filmā "Tizlenes" (2021).

Atsauces

Ārējās saites 
 Daiga Kažociņa flmas.lv
 

1974. gadā dzimušie
Latvijas Nacionālā teātra aktieri
Spēlmaņu nakts gada aktrises balvas ieguvējas
Latvijas kinoaktieri
Latvijas teātra režisori
Cēsīs dzimušie
Valmieras Viestura vidusskolas absolventi
Latvijas Universitātes absolventi
Latvijas Kultūras akadēmijas absolventi
Marija Linarte

Marija Linarte (dzimusi 1993. gada 8. martā, Rīgā) ir latviešu aktrise. 

Filmējusies seriālā "UgunsGrēks" dvīņu māsu Kristas un Sandijas lomās. 
Spēlējusi Dirty Deal Teatro, Ģertrūdes ielas teātrī un Latvijas Nacionālajā teātrī. Strādā Jaunajā Rīgas teātrī un ir filmu ierunātāja "SDI MEDIA". 
Nominēta "Spēlmaņu nakts 2016/2017" balvai "Gada jaunais skatuves mākslinieks" par lomu izrādē "Zvērīgā mīla", rež. Mārcis Lācis. 

Nominēta "Spēlmaņu nakts 2012/2013" balvai "Gada debija" par Matrjenas lomu izrādē "Rudens Pēterburgā", rež. Pēteris Krilovs.

Biogrāfija 
Marija Linarte dzimusi 1993. gada 8. martā, Rīgā. Ir jaunākais bērns ģimenē (ir māsa un brālis). Līdz vidusskolas vecumam dzīvoja Jūrmalā. Sākumskolas gaitas uzsāka Vaivaru pamatskolā, kur arī absolvēja pamatskolu. Paralēli uzsāka mācības Jūrmalas mūzikas vidusskolā, kur specializējās kokles spēlē un paralēli apguva klavierspēli. 10. klasē sāka mācīties Rīgas kultūru vidusskolā, humanitārajā novirzienā. Uzreiz pēc vidusskolas beigšanas iestājās Latvijas kultūras akadēmijā, dramatiskā teātra aktiermākslas fakultātē. Tur strādā ar tādiem režisoriem kā Anna Eižvertiņa, Pēteris Krilovs, Edmunds Freibergs un Indra Roga.

Lomas seriālos 
 Krista un Sandija — "UgunsGrēks"
 Megija — "Ēnu spēles

Latvijas aktieri
1993. gadā dzimušie
Rīgā dzimušie
Ilze Rudolfa

Ilze Rudolfa (dzimusi  Pāvilostā) ir latviešu aktrise.

1982. gadā beigusi Latvijas Valsts konservatorijas Teātra fakultāti. No 1983. gada līdz 2018. gadam bijusi Latvijas Nacionālā teātra aktrise. Attēlojusi lomas filmās "Puika" (1977), "Aiz stikla durvīm" (1978), "Par mīlestību pašreiz nerunāsim (1988), "Latvieši?!" (1989). Par lomu Vara Braslas kinofilmā "Par mīlestību pašreiz nerunāsim" ieguvusi Lielā Kristapa balvu nominācijā "Labākā aktrise galvenajā lomā" (1988).

Pazīstama arī ar savām lomām Radioteātrī, kur ieskaņojusi vairāk nekā 330 lomas.

Atsauces

Ārējās saites 
 Ilze Rudolfa filmas.lv
 
 Ilze Rudolfa-Kristovska makslinieki.lv

1959. gadā dzimušie
Latviešu teātra aktieri
Lielā Kristapa balvas ieguvējas aktrises
Latvijas Mūzikas akadēmijas absolventi
Edijs Zalaks

Edijs Zalaks (dzimis  Jēkabpilī) ir latviešu aktieris.

Izglītību ieguvis Jēkabpils pamatskolā un Jēkabpils Valsts ģimnāzijā. Paralēli gājis arī Līvānu kikboksa sporta klubā „SKITS". 2014. gadā absolvējis Maskavas Dailes teātra skolu-studiju; mācījies pie Igora Zolotovicka un Sergeja Zemcova.

Dailes teātra aktieris kopš 2014. gada.

Atsauces 

1991. gadā dzimušie
Latviešu teātra aktieri
Dailes teātra aktieri
Jānis Jarāns

Jānis Jarāns (dzimis  Rīgā) ir latgaliešu izcelsmes latviešu aktieris, komiķis un producents. Bijis Dailes teātra aktieris, piedalās Valmieras Drāmas teātra un Daugavpils teātra izrādēs kā brīvmākslinieks.

Dzīvesgājums 
Beidzis Latvijas Valsts konservatorijas Teātra fakultāti.

1990. gados darbojās Latvijas Televīzijas humora šova "Imanta - Babīte" raidījumos, kopā ar Daini Porgantu televīzijā vadīja arī vairāk nekā 200 rīta šovu. Pazīstams arī ar Miedziņa lomu LTV raidījumā "Miedziņš nāk!" un policista Induļa lomu seriālā "UgunsGrēks".

2012. gadā Jaunajā Rīgas teātrī tēloja psiholoģiskajā drāmā "Kolekcionārs", 2013. gadā spēlēja Daugavpils teātra "Ekstrasensa cīņā", pirms tam Daugavpils teātrī tēloja arī vienu no galvenajām lomām izrādē "Vosorys saulgrīžu burvesteibys".

2015. gadā spēlēja Raiņa lomu nakts uzvedumā "Mīļākais" Latvijas Nacionālajā bibliotēkā.. Tai pašā gadā spēlējis pasaulē populārās izrādes "Alu cilvēks" latviešu versijas 10. sezonā.

2016. gadā piedalījās animācijas filmas "Mīluļu slepenā dzīve" ieskaņošanā latviešu valodā.

2018. gada rudenī aktieris filmējās seriālā "Divi vienā", bet Daugavpilī spēlēja latgaļu valodā Gogoļa lugā "Revidents".

Hobiji 
Aizraujas ar sēņošanu, reizi gadā dodas uz Norvēģiju makšķerēt. Agrāk kolekcionējis golfa bumbiņas. Cenšas daudz ceļot.

VDK kartotēka 
J. Jarāna kartīte atrasta publiskotajā VDK savervēto aģentu kartotēkas daļā. Tajā apgalvots, ka viņš savervēts 1983. gada februārī. Pats Jarāns par to stāstījis, ka ziņotājs neesot bijis, taču viņam nācies parakstīt papīrus, kad viņu pieķēruši tolaik neatļautos darījumos ar ārzemniekiem.

Atsauces 

1955. gadā dzimušie
Latviešu teātra aktieri
Latvijas komiķi
Latvijas PSR VDK kartotēkā minētās personas
Rīgā dzimušie
Vizma Kalme

Vizma Kalme (dzimusi  Rīgā) ir latviešu aktrise.

1958. gadā absolvējusi Rīgas 1.vidusskolu. Aktrises profesiju apguvusi Ļeņingradas Teātra, mūzikas un kinematogrāfijas institūtā. Valmieras drāmas teātra aktrise kopš 1965. gada. 2017. gadā ieguva Lielā Kristapa balvu kā Labākā aktrise otrā plāna lomā par lomu filmā "Vectēvs, kas bīstamāks par datoru".

Bez darba teātrī Kalme ir arī lietišķās etiķetes un sadzīves kultūras stundu pasniedzēja. Tāpat ir filmējusies dažādās reklāmās.

Atsauces

Ārējās saites 
 Vizma Kalme filmas.lv
 

1940. gadā dzimušie
Rīgas Valsts 1. ģimnāzijas absolventi
Latviešu teātra aktieri
Valmieras Drāmas teātra aktieri
Latviešu kinoaktieri
Rīgā dzimušie
K.S.C. Lokeren Oost-Vlaanderen

K.S.C. Lokeren Oost-Vlaanderen ir bijušais Beļģijas profesionālais futbola klubs no Lokerenas pilsētas. Klubs tika dibināts 1923. gadā, beidza pastāvēt 2020. gadā, kad bankrotēja. Kluba futbolisti bija divas reizes uzvarējuši Beļģijas kausa izcīņā. Labākais sasniegums līgā — 2. vieta 1980.—1981. gada sezonā. Mājas spēles aizvadīja Daknamstadion.

Sasniegumi 
 Beļģijas čempionāts (Pro līga)
 Vicečempioni (1): 1980–81
 Beļģijas Otrā divīzija
 Uzvarētāji (1): 1995–96
 Beļģijas kauss
 Kausa ieguvēji (2): 2011–12, 2013–14
 Finālisti (1): 1980–81
 Beļģijas superkauss
 Finālisti (2): 2012, 2014

Atsauces 

Beļģijas futbola klubi
Austrumflandrija
KV Oostende

KV Oostende ir Beļģijas profesionāls futbola klubs no Ostendes pilsētas, kurš spēlē Beļģijas Pro līgā.

Ārējās saites 

  

Beļģijas futbola klubi
Beāta Undīne

Beāta Undīne (dzimusi 1988. gada 20. jūnijā) ir latviešu modele un pornoaktrise, kas arī galvenokārt ir pazīstama kā Beata, Beata B un Ezma. Pornoaktrises karjeru uzsāka 2008. gadā. Galvenokārt ir pazīstama pēc filmām: Rocco's Psycho Teens (2013) un Viola Bailey's and Beata Undine: Hard - Bed + 1 Boy (2014). Tiek atzīta par visražīgāko un ienesīgāko latviešu pornoaktrisi.

Filmogrāfija

Filmas, pēc kurām tiek pazīta visvairāk

Atsauces

Ārējās saites 
 Beātas Undīnes profils EuroBabeIndex
 Beātas Undīnes profils PornTeenGirl

1988. gadā dzimušie
Latvijas pornozvaigznes
ASV pornozvaigznes
KV Mechelen

KV Mechelen ir Beļģijas profesionāls futbola klubs no Mehelenas pilsētas, kurš spēlē Beļģijas Pro līgā.

Arējās saites 

 

Beļģijas futbola klubi
Antverpenes province
KV Kortrijk

KV Kortrijk ir Beļģijas profesionāls futbola klubs no Kortreikas pilsētas, kas spēlē Beļģijas Pro līgā.

Ārējās saites 

  

Beļģijas futbola klubi
KAS Eupen

KAS Eupen ir Beļģijas profesionāls futbola klubs no Eipenes pilsētas, kas spēlē Beļģijas Pro līgā.

Ārējās saites 

 

Beļģijas futbola klubi
Pēters Vigo Kristensens

Pēters Vigo Kristensens (,  — ?) bija dāņu virsnieks, Dāņu brīvprātīgo korpusa sastāvā piedalījās Igaunijas un Latvijas brīvības cīņās. 

Apbalvots ar Igaunijas Brīvības krustu un Lāčplēša Kara ordeni.

Atsauces 

Dānijas virsnieki
Lāčplēša Kara ordeņa kavalieri
Eriks Hansens Munks-Andersens

Eriks Hansens Munks-Andersens (,  — ?) bija dāņu virsnieks, Dāņu brīvprātīgo korpusa sastāvā piedalījās Igaunijas un Latvijas brīvības cīņās. 

Apbalvots ar Igaunijas Brīvības krustu un Lāčplēša Kara ordeni.

Atsauces 

Dānijas virsnieki
Lāčplēša Kara ordeņa kavalieri
Zlīnas "Fastav"

Zlīnas "Fastav" () ir profesionāls Čehijas futbola klubs no Zlīnas. Dibināts 1919. gadā, pašlaik spēlē Čehijas 1.līgā. 2017. gadā uzvarēja Čehijas kausa izcīņā.

2020. gada pirmajā pusē komandā spēlēja Latvijas futbolists Dāvis Ikaunieks, klubs viņu īrēja no FK Jablonec.

Sasniegumi 
 Čehijas kauss
 Kausa ieguvēji (1): 2016–17
 Čehoslovākijas kauss
 Kausa ieguvēji (1): 1969–70 (kā TJ Gottwaldov)

Atsauces

Ārējās saites 

  

Čehijas futbola klubi
Andrejs Cigaņiks

Andrejs Cigaņiks (dzimis  Rīgā) ir Latvijas futbolists, pussargs, Latvijas futbola izlases spēlētājs. Kopš 2021. gada jūlija spēlē Slovākijas Superlīgas klubā DAC 1904 Dunajská Streda.

Karjera 
Ar futbolu sācis nodarboties Skonto FC jauniešu komandā. 2013. gadā pārcēlies uz Vāciju, pievienojoties Leverkūzenes "Bayer" kluba sistēmai, spēlēja kluba jauniešu komandā, uz īres līguma pamata pārstāvēja arī Ķelnes "Viktoria". Vēlāk spēlēja Gelzenkirhenes "Schalke" otrajā komandā. 2018.—2019. gada sezonā spēlēja Nīderlandes otrajā spēcīgākajā līgā, pārstāvot SC Cambuur. 2019. gadā atgriezās Latvijā un sezonas otro pusi aizvadīja Virslīgas klubā RFS. 2020. gada janvārī noslēdza divarpus gadu līgumu ar Ukrainas Premjerlīgas klubu Luhanskas "Zorya". 2021. gada jūlijā pārgāja uz Slovākijas klubu DAC 1904 Dunajská Streda.

Spēlējis dažādu vecumu Latvijas jauniešu izlasēs.  aizvadīja pirmo spēli Latvijas izlasē, nākot uz maiņu 67. minūtē 2018.—2019. gada UEFA Nāciju līgas spēlē pret Kazahstānu. Pirmos vārtus izlases labā guva  pret Gibraltāru 2022. gada FIFA Pasaules kausa kvalifikācijā.

Atsauces

Ārējās saites 

1997. gadā dzimušie
Rīgā dzimušie
Latvijas futbolisti
Latvijas izlases futbolisti
Leverkūzenes "Bayer" spēlētāji
FK RFS spēlētāji
Skonto FC spēlētāji
Jānis Grīnbergs (futbolists)

Jānis Grīnbergs (dzimis ) ir Latvijas futbolists, pussargs. Kopš 2021. gada Grīnbergs pārstāv Latvijas klubu FK Metta.

Ārējās saites 

1999. gadā dzimušie
Latvijas futbolisti
Skonto FC spēlētāji
FK RFS spēlētāji
FK Jelgava spēlētāji
FK Metta spēlētāji
Rīgā dzimušie
Rihards Matrevics

Rihards Matrevics (dzimis ) ir Latvijas futbolists, vārtsargs, Latvijas izlases spēlētājs. 2022. gada sezonā pārstāv Latvijas Virslīgas klubu Valmiera FC.

Karjera

Jauniešu futbols 
2006. gadā sāka spēlēt futbolu SK Babīte trenera Aļika Kārkliņa vadībā.

2015. gadā pievienojās Anglijas Premjerlīgas kluba West Ham United F.C. jauniešu sistēmai, saņemot stipendiju, un spēlēja kluba U18 un U23 komandās.

Pieaugušo futbols 
2018. gadā noslēdza līgumu ar Barnet FC, kas spēlē Anglijas Nacionālajā futbola līgā, kas ir pēc spēka piektā līga Anglijā. Aizvadīja trīs oficiālas spēles pirmajā gadā. 2019. gadā tika izīrēts Hendon komandai, kur aizvadīja 17 spēles. 2020. gada rudenī Rihards pievienojās St Albans City komandai un debitēja no soliņa, aizstājot pamatvārtsargu Maiklu Džonsonu.

2021. gada sākumā Matrevics kļuva par Valmiera FC spēlētāju.

Izlase 
Spēlējis dažādu vecumu Latvijas jauniešu izlasēs, sākot no U-16. U-17 izlasē piedalījies divās Eiropas čempionāta kvalifikācijas spēlēs, U-19 izlasē kopumā aizvadījis 18 spēles, bet U-21 izlasē spēlējis četrās spēlēs. 2021. gada maijā Matrevics pirmo reizi tika izsaukts uz Latvijas pieaugušo izlasi. Debiju pieaugušo izlasē piedzīvoja 2022. gada 29. martā pārbaudes spēlē pret Azerbaidžānu, iznākot uz maiņu pēc puslaika pārtraukuma, un nosargāja vārtus neieņemtus 1:0 uzvarā.

Privātā dzīve 
2012. gadā izcīna 1. vietu 6. klašu matemātikas olimpiādē Pierīgas novada līmenī.

Atsauces

Ārējās saites 

1999. gadā dzimušie
Latvijas futbolisti
Latvijas izlases futbolisti
Valmiera FC spēlētāji
Latvijas futbola vārtsargi
Edgars Kaufelds

Edgars Kaufelds ir latviešu aktieris un režisors.

Izglītību ieguvis Rīgas 8. vidusskolā un Rīgas pārtikas ražotāju vidusskolā. 2008. gadā absolvējis Latvijas Kultūras akadēmijas dramatiskā teātra režijas kursu. Tajā pašā gadā kļuvis par Latvijas Leļļu teātra aktieri.

2011. gadā ieguvis Spēlmaņu nakts balvu nominācijā "Gada spilgtākā debija".

Atsauces 

Latviešu teātra aktieri
Latviešu režisori
Armands Kaušelis

Armands Kaušelis (dzimis ) ir latviešu aktieris.

2004. gadā absolvējis Latvijas Kultūras akadēmiju dramatiskā teātra aktiera specialitātē. Tajā pašā gadā kļuvis par Liepājas teātra aktieri, lai arī izrādēs piedalās jau kopš 2003. gada.

Atsauces 

1981. gadā dzimušie
Latviešu teātra aktieri
Kārlis Krūmiņš (aktieris)

Kārlis Krūmiņš (dzimis ) ir latviešu aktieris un režisors.

2004. gadā iestājies Latvijas Kultūras akadēmijas Dramatiskā teātra režijas mākslas nodaļā, kuru absolvējis 2008. gadā. 2009. gadā ieguvis maģistra grādu Teātra mākslā.

Režisējis izrādes Liepājas teātrī un Valmieras teātrī. Piedalījies izrādēs Valmieras teātrī,  UPSTATE Theatre Project, neatkarīgajā teātrī "Skatuve", Jaunajā Rīgas teātrī, kā arī festivālos "Homo Novus" un "Homo Alibi."

Atsauces 

1986. gadā dzimušie
Latviešu teātra aktieri
Ināra Ieviņa

Ināra Ieviņa (dzimusi  Daugavpilī) ir latviešu aktrise.

Biogrāfija 
1955. gadā beigusi Rīgas Kultūras un izglītības darbinieku tehnikumu. 1970. gadā beigusi Teātra fakultāti Latvijas Valsts konservatorijā.

Bijusi Dundagas kultūras nama mākslinieciskā vadītāja, kā arī sufliere, izrāžu vadītāja un aktrise Daugavpils Muzikāli dramatiskajā teātrī. 1961. gadā uzsāka darbu Valmieras teātrī.

1971. gadā Ieviņai piešķirts Latvijas PSR Nopelniem bagātās skatuves mākslinieces goda nosaukums. 2001. gadā saņēmusi Spēlmaņu nakts balvu kā labākā aktrise otrā plāna lomā par Pupiņas lomu Valmieras drāmas teātra izrādē „Baltais".

Atsauces 

1937. gadā dzimušie
Daugavpilī dzimušie
Latvijas Mūzikas akadēmijas absolventi
Valmieras Drāmas teātra aktieri
Latvijas PSR Nopelniem bagātie skatuves mākslinieki
Eduards Johansons

Eduards Johansons (dzimis  Valmierā) ir latviešu aktieris.

2010. gadā beidzis Ādažu Brīvo Valdorfa skolu. 2015. gadā absolvējis Latvijas Kultūras akadēmijas dramatiskā teātra aktiera kursu pie Annas Eižvertiņas.

Valmieras teātra izrādēs piedalās kopš 2015. gada.

Atsauces 

1991. gadā dzimušie
Latviešu teātra aktieri
Alise Danovska

Alise Dzene (dzimusi un plašāk pazīstama kā Alise Danovska 1993. gada 26. jūnijā) ir latviešu teātra un kino aktrise.

Ir Latvijas Nacionālā teātra un Valmieras drāmas teātra ārštata aktrise. Spēlmaņu nakts 2016/2017 balva "Gada jaunais skatuves mākslinieks" — Ņina Zarečnaja izrādē "Kaija" (Latvijas Nacionālais teātris), Līziņa un Matilde izrādē Pazudušais dēls (Valmieras drāmas teātrī). Šobrīd Latvijas Kultūras akadēmijas maģistrantūrā apgūst audiovizuālo un skatuves mākslu aktiermeistarības specialitātē. Filmējusies 2022. gada filmā "Ūdens garša".

1993. gadā dzimušie
Latvijas teātra aktieri
Dailes teātra aktieri
Zane Dombrovska

Zane Dombrovska ir skaņu ainavu dizainere, audiovizuālās kompozīcijas māksliniece, mūziķe, dziesmu autore, vokālā producente, dziedātāja un profesionāla aktrise.

Uzņēmējdarbība
Mūzikas un mākslas producēšanas uzņēmuma "SIA JADARATADDARA" īpašniece un radošā direktore.

Atsauces
Daiga Gaismiņa-Šiliņa

Daiga Šiliņa (dzimusi un plašāk pazīstama kā Daiga Gaismiņa 1970. gadā) ir latviešu aktrise un teātra darbinieku savienības valdes priekšsēdētāja.

Kopš 1993. gada ir Latvijas Nacionālā teātra aktrise.

Filmējusies seriālos "UgunsGrēks" un "Nemīlētie".

Nominācijas 
Spēlmaņu nakts 2016/2017 nominācija "Gada aktrise otrā plāna lomā" par Rasmas lomu izrādē "Zilā",  loma izrādē "Veiksmes stāsts".

2013. gadā “Spēlmaņu nakts” balva nominācijā "Gada aktrise otrā plāna lomā" par Ievas lomu izrādē "Indrāni".

2005. gadā nominācija "Gada aktrise otrā plāna lomā" par Kristīnes lomu izrādē "Nora". 

1999. gadā nominācija "Gada aktrise" par Felicitas lomu izrādē "Fēlikss un Felicita". 

1997. gadā nominācija "Gada aktrise otrā plāna lomā" par Ofēlijas lomu izrādē "Hamlets". 

1996. gadā nominācija "Labākā jaunā aktrise" par Bērziņu Lienas lomu izrādē "Zaļā zeme" un Maijas lomu izrādē "Mīla stiprāka par nāvi".

Lomas seriālos un filmās 
 Kornēlija — "Nemīlētie"
 Magda — "UgunsGrēks"
 Ērika — "Saldais pārītis"
 Eiženija — "Ēnu spēles"
 Loma Laura Gundara filmā "NeGribu, neGribu, neGribu!..."

1970. gadā dzimušie
Latviešu teātra aktieri
Triju Zvaigžņu ordeņa virsnieki
Leons Leščinskis

Leons Leščinskis (dzimis ) ir latviešu aktieris.

1986. gadā absolvējis Latvijas Valsts konservatorijas Teātra nodaļu un kļuvis par Liepājas teātra aktieri.

Piedalījies izrādēs teātrī TT, teātrī "Mūris", Ģertrūdes ielas teātrī. Tāpat 2012. gadā piedalījies radošā apvienība “Nomadi” veidotajā starpnozaru mākslas projektā “Atmiņu istabas”. Filmējies filmās "Negribu, negribu, negribu…", "Tiritomba jeb Zelta zivtiņa","Priežu bērni", "7 miljardi gadu pirms pasaules gala" kā arī seriālā "Cukura nams".

Spēlējis galveno lomu Piena svētku zinātniskās fantastikas īsfilmā ''Laura un Vineta''

Atsauces 

1964. gadā dzimušie
Latviešu teātra aktieri
Gundars Grasbergs

Gundars Grasbergs (dzimis 1977. gada 5. martā) ir latviešu aktieris.

Kopš 2006. gada ir Latvijas Nacionālā teātra aktieris.

Ir precējies ar Latvijas Nacionālā teātra aktrisi Ingu Misāni - Grasbergu

2006. gadā ieguvis “Spēlmaņu nakts” balvu nominācijā "Gada jaunais skatuves mākslinieks" par Rogožina lomu Valmieras Drāmas teātra izrādē "Idiots”.“Spēlmaņu nakts 2015./2016." nominācija "Gada aktieris" otrā plāna lomā - Kangars izrādē "Uguns un nakts" un Grēgerss Verles izrādē "Mežapīle".Gan 2015., gan 2016. gadā nominēts balvai "Gada aktieris otrā plāna lomā". 2015. gadā arī nominēts balvai "Gada aktieris" par Kreona lomu izrādē "Antigone".

Lomas seriālos 
"Nemīlētie" (2020 - pašlaik) - Lorenss

"Viņas melo labāk" (2019/2020) - Krusts

"Māja pie ezera" (2015) - Matīss Putniņš

"Ēnu spēles" (2014)- Rihards (1.epizode)

"Eņģeļu māja" (2012/2013) - Marks

1977. gadā dzimušie
Latviešu teātra aktieri
Mārcis Lācis

Mārcis Lācis (dzimis ) ir latviešu aktieris un režisors.

1996. gadā beidzis Alojas Ausekļa vidusskolu, bet 2001. gadā — Valmieras arodģimnāziju. 2005. gadā absolvējis Latvijas Kultūras akadēmiju un ieguvis bakalaura grādu dramatiskā un leļļu teātra aktiera specialitātē. 2010. gadā Kultūras akadēmijā ieguvis maģistra grādu režijā.

Režisējis izrādes Jaunajā Rīgas teātrī, Ģertrūdes ielas teātrī, Liepājas teātrī, Nacionālajā teātrī, Dirty Deal Teatro, kā arī radošajai apvienībai UMKA.LV. Piedalījies izrādēs Nacionālajā teātrī, teātrī TT, Jaunajā Rīgas teātrī, Valmieras teātrī un teātrī "Skatuve".

 notika pirmizrāde Mārča Lāča pirmajai pilnmetrāžas spēlfilmai "Revolūcija" ar Ivaru Krastu un Armandu Berģi galvenajās lomās.

2010. gada "Spēlmaņu naktī" saņēmis balvu par spilgtāko debiju (režija izrādē "Novakars.Kopsavilkums" — Latvijas Nacionālais teātris).

Atsauces 

1981. gadā dzimušie
Latviešu teātra aktieri
Laura Jeruma

Laura Jeruma (dzimusi 1986. gada 10. oktobrī) ir latviešu aktrise.

Aktiermākslu apguvusi Klaipēdas universitātē. 

Ir Liepājas un Goda teātra aktrise.

Lomas seriālos

Lomas Liepājas teātrī

Lomas Goda teātrī

Atsauces 

1986. gadā dzimušie
Latviešu teātra aktieri
Mārtiņš Kalita

Mārtiņš Kalita (dzimis ) ir latviešu aktieris.

Aktiermākslu apguvis Klaipēdas universitātē. Sākot no 2009. gada ir aktieris Liepājas teātrī. 2012. gadā ieguvis titulu "Gada liepājnieks". Filmējies slavenā krievu režisora Ņikitas Mihalkova filmā "Saules dūriens" (Солнечный удар, 2014) Poručika lomā. 2019. gadā attēlojis galveno lomu Latvijas filmā "1906".

Ārējās saites 
 MĀRTIŅŠ KALITA Liepājas teātris
 Mārtiņš Kalita  filmas.lv
 

1986. gadā dzimušie
Liepājas teātra aktieri
Latviešu kinoaktieri
Ilze Trukšāne

Ilze Trukšāne (dzimusi Ilze Būde 1985. gada 30. janvārī) ir latviešu aktrise.

Aktiermākslu apguvusi Klaipēdas universitātē.

Pēc studiju beigšanas kļuvusi par Liepājas teātra aktrisi.

Ir filmējusies seriālā "Ēnu spēles"

1985. gadā dzimušie
Latviešu teātra aktieri
Agnese Jēkabsone-Ozoliņa

Agnese Jēkabsone-Ozoliņa (dzimusi Agnese Jēkabsone 1987. gada 15. jūlijā) ir latviešu aktrise. un dziedātāja.

Aktiermākslu apguvusi Klaipēdas universitātē.

Ir Liepājas teātra aktrise.

"Spēlmaņu nakts 2013./2014." ieguvusi balvu nominācijā "Gada aktrise" par Edītes Piafas lomu izrādē "Piafa".

Ieguvusi titulu "Gada liepājniece 2013".

"Liepājas Kultūras balvas 2013" un "Dienas Gada balvas kultūrā 2013" ieguvēja.

Atsauces

Ārējās saites 
 

1987. gadā dzimušie
Latvijas aktieri
Latvijas teātra aktieri
Spēlmaņu nakts gada aktrises balvas ieguvējas
Marta Grigale

Marta Grigale (dzimusi  Rīgā), pazīstama ar skatuves vārdu MARTA, ir latviešu dziedātāja, dziesmu autore, aktrise un Latvijas Radio 5 raidījumu vadītāja.

Biogrāfija

Bērnība 
Marta Grigale dzimusi 1990. gada 3. februārī Rīgā. Pirmās muzikālās gaitas sākusi jau 3 gadu vecumā, dziedot bērnu ansambļos un piedaloties vokālajos konkursos. 6 gadu vecumā uzsākusi mācības P. Jurjāna mūzikas skolā, kur apguvusi klavierspēli un solfedžo no 1996. līdz 2004. gadam. Vēlāk mācījusies arī Rīgas Doma kora skolā un Rīgas Franču licejā.

Karjera 
2009. gadā Marta iestājusies Rietumlondonas Universitātes Mūzikas koledžā, lai studētu muzikālā teātra aktiermeistarību. Universitāti pabeigusi un bakalaura grādu ieguvusi 2012. gadā. Drīz pēc tam atgriezusies Latvijā un piedalījusies vairākās latviešu profesionālā teātra izrādēs. 2014. gadā filmējusies seriālā "Ēnu spēles". Pirmo singlu "Ziemassvētku valsis" izdevusi 2015. gada nogalē, bet 2016. gadā ar savu dziesmu "Choices" iekļuvusi šova "Supernova" pusfinālā. 2017. gadā, sadarbojoties ar mūziķi un producentu Reini Sējānu, izdevusi debijas EP — "Pai pai". 2018. gadā izdevusi divus DJ Rudd producētus singlus: "Manās rokās visi ziedi novīst" un "Rokas stiepienā". 2020. gada 28. oktobrī laidusi klajā pirmo pilnmetrāžas studijas albumu "Lietas, kas notiek manā galvā". 

Kopš 2014. gada pavasara ir Latvijas Radio 5 raidījumu vadītāja. 2018. un 2019. gada nogalē kopā ar kolēģiem Tomu Grēviņu un Magnusu Eriņu piedalījusies labdarības maratonā "Dod pieci!".

Diskogrāfija

Singli

Lomas

Teātris

Kino

Atsauces 

1990. gadā dzimušie
Rīgā dzimušie
Latviešu dziedātāji
Latviešu teātra aktieri
Latvijas Radio darbinieki
Supernovas dalībnieki
Ņikita Meškovs

Ņikita Meškovs (; dzimis  Rīgā) ir  Latvijas krievu izcelsmes starptautiskais lielmeistars šahā (2017). Latvijas čempions šahā (2018).

Biogrāfija 
Šahu sācis spēlēt četru gadu vecumā. Sešu gadu vecumā kļuvis par Rīgas šaha skolas audzēkni. Pirmais treneris - Leonīds Borisovs. Sešas reizes uzvarējis Latvijas junioru šaha čempionātos dažādās vecuma grupās, pārstāvējis Latvijas Eiropas un pasaules junioru šaha čempionātos. 2008. gadā Austrijas pilsētā Mūrekā uzvarējis Eiropas Savienības junioru šaha čempionātā U14 vecuma grupā. Kopš 2011. gada regulāri piedalījies Latvijas šaha čempionātos. Labākie sasniegumi - 1. vieta 2018. gadā, 2. vieta 2016. gadā un 3. vieta 2015. gadā. 2018. gada jūnijā Palangā uzvarējis otrajā Baltijas zonālajā turnīrā, kurā piedalījās labākie Latvijas, Lietuvas un Igaunijas šahisti.

2021. gada jūlijā Sočos piedalījies Pasaules šaha kausa izcīņā pēc izslēgšanas sistēmas, kurā zaudējis 1. kārtā. 2021. gada novembrī Rīgā ierindojies 103. vietā 2021. gada "FIDE Chess.com Grand Swiss" turnīrā. 2022. gada Eiropas individuālajā čempionātā šahā ierindojies 124. vietā.

Pārstāvējis Latvijas komandu lielākajos komandu šaha turnīros:
 Pasaules šaha olimpiādē piedalījies 2 reizes (2016, 2018);
 Universiādes šaha turnīrā piedalījies 2013. gadā.

Par panākumiem turnīros FIDE 2014. gadā viņam piešķīrusi starptautiskā meistara (IM), bet 2017. gadā - starptautiskā lielmeistara (GM) nosaukumu.

Vietas Latvijas šaha čempionātā 
 2011. gads — 14. vieta.
 2012. gads — 9. vieta.
 2013. gads — 4. vieta.
 2014. gads — 6. vieta.
 2015. gads — 3. vieta.
 2016. gads — 2. vieta.
 2017. gads — 12. vieta.
 2018. gads — 1. vieta.

Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

Ārējās saites

Atsauces 

1994. gadā dzimušie
Rīgā dzimušie
Latvijas šahisti
Latvijas krievi